Lollia Paulina

Lollia Paulina (nata ante annum 26, mortua 49) imperatrix Romana fuit.

 Gens 
Avus eius Marcus Lollius senator, pater Marcus Lollius, mater Volusia Saturnina fuit. Habuit sororem Lolliam Saturninam uxorem Decimi Valerii Asiatici consulis et amatam Caligulae imperatoris.

 Vita 
Lollia, quae fuit egregia pulchritudine, Publio Memmio Regulo viro publico nupsit. Sed anno 38 Caligula imperator maritum Lolliae coegit, ut divortium faceret, ut imperator Lolliam in matrimonium duceretCassius Dio LIX 12. Sed sex menses post Caligula ipse divortium fecit cum nova uxoreSuetonius, Caligula 25,2.. Anno 48, cum Claudius imperator post mortem Valeriae Messalinae de novo matrimonio cogitabat, Narcissus libertus ei Lollilam Paulinam proposuit. Sed imperator Agrippinam elegitCornelius Tacitus, Annales XII 1. Anno sequente Agrippina instigante Lollia falsis criminibus accusata, res familiaris ei dempta, exsul facta et in exilio necata estCornelius Tacitus, Annales XII 22. Lolliae res pretiosas et divitias ab avo hereditate acceptas Gaius Plinius Secundus descripsitGaius Plinius Secundus, Historia naturalis IX 117.

 Bibliographia 


 Notae 

Paullina
Categoria:Uxores imperatorum Romanorum
Categoria:Necati